آوروپا بیرلیگی کمیسیونونون صدری اورزولا فن در لاین اوکراینانی یئنی‌دن قورا‌جاق‌لارینی، بونا مجبور اولدوق‌لارینی و ائده‌جک‌لرینی سؤیله‌دی.
بیر سیرا گؤروش‌لر کئچیرمک اوچون ایتالیانین پایتاختی رومایا گئدن ون در لاین Maxxi  معاصر اینجه صنعت موزه سینده تشکیل ائدیلن تدبیره قاتیلیب.
آوروپا بیرلیگی کمیسیونونون صدری چیخیشیندا "ماریوپل بلدیه صدری و اوکراینا‌لی معمارلار ایله گؤروشوموز اولا‌جاق. بیز اوکراینانی یئنی‌دن قوراجاغیق. بونو ائتمه لییک و ائدجییک، چونکی بو، بیزیم معنوی بورجوموزدور" دئییب.
ون در لاین یاشاییش ساحه‌لری‌نین یئنی‌دن قورولماسی‌نین آوروپا یاشیل آنلاشماسینه اساس‌لانان "یئنی آوروپا باوهاوس" ونون روحونا اویغون اولا‌راق حیاتا کئچیریلمه‌لی اولدوغونو وورغولایا‌راق، آوروپا بیرلیگی-نین برپا اولونان انرژی منبع‌لرینده ایرلیلییش الده ائتمه‌سی‌نین واجیب‌لیگینی وورغولاییب.
ون در لاین دئییب کی، روسیا اقتصادیاتی گاز، نفت و کؤمور اوزرینده قورولوب و بیز ده آوروپا بیرلیگی اولا‌راق اونلاردان چوخ آسیلیییق. بو دهشت‌لی محاربه‌یه گؤره بیز آسیلیلیغیمیزی آزالتماق قرارینا گلدیک. ایندی ایرلیلییش الده ائتمه لییک، یئنی تداروکچی لره ایلیشیب قالمامالیییق، لاکین برپا اولونان انرژی‌لره دوغرو آددیم آتمالیییق.
تدبیردن سونرا آوروپا بیرلیگی کمیسیونونون صدری روما بلدیه صدری روبرتو گوالتیری ایله گؤروشوب.
